Myllykoski (paperitehdas)

Myllykoski Oy, vuoteen 1971 Myllykosken paperitehdas,Facta 2001, WSOY 1981, 11. osa, palsta 607 oli UPM-Kymmene -konserniin kuulunut tehdas Kouvolan Myllykoskella. Tehdas kuului vuosina 1920–1952 Yhtyneet Paperitehtaat Osakeyhtiöön, 1952–2011 Myllykoski-konserniin. Vuonna 2011 UPM-Kymmene Oyj osti tehtaan. Tehdas työllisti loppuvaiheessa noin 400 henkilöä. Tehtaan työntekijöitä edusti Paperiliiton Myllykosken osasto 35 r.y. Tehtaan viimeisenä pääluottamusmiehenä toimi Timo Byman. Työntekijöiden irtisanomisaika alkoi tammikuussa 2012 ja koneiden huolto- siivous- ja purkutyöt kestävät noin puoli vuotta. Viimeinen tehtaanjohtaja tehtaalla oli Timo Suutarla.

Yhtyneet Paperitehtaat -konsernin seuraaja UPM-Kymmene Oyj sopi vuoden 2010 lopulla Myllykoski Paper Oy:n emoyhtiön Myllykoski Oyj:n ostamisesta. Kauppa sai EU:n kilpailuviranomaisten hyväksynnän 13.7.2011. UPM tiedotti 23.9.2011 saattaneensa loppuun prosessin Myllykoski Paperin 35 prosentin omistusosuuden ostamisesta M-Realilta . UPM sai näin vuoden 2011 aikana omistukseensa sekä Myllykoski Paperin että Myllykoski Oyj:n kokonaan. Elokuussa 2011 UPM ilmoitti tehtaan sulkemisesta vuoden 2011 loppuun mennessä.UPM:ltä raju leikkausohjelma, Myllykoski suljetaan, viitattu 1.9.2011

Vuonna 1924 Voith ehdotti tehtaan uusimista ja tarjosi rakennettavaksi 5 500 mm leveää suurta paperikonetta. Hanketta ei toteutettu. Myllykoskelle suunniteltiin myös kartonkikonetta 1940- ja -50 lukujen vaihteessa. Tämäkään hanke ei toteutunut. Tehtaan lakkauttamisen yhteydessä vuonna 2011 UPM on etsinyt tehtaalle uusiokäyttöä kartongin valmistajana. Tehtaan koneista PK4 ja PK6 sopisivat teoriassa kartonginvalmistukseen pienin muutoksin. PK7 ei sovi kartonkikoneeksi, koska siinä on kitaformeri.

Suomen Bioetanoli Oy (SBE) ja UPM-Kymmene Oyj ovat käyneet neuvotteluita tehtaan ostamisesta ja muuttamisesta bioetanolilaitokseksi.

Tehtaan osti Redeve Oy huhtikuussa 2018.https://yle.fi/uutiset/3-10222807 Pohjoismaalainen datakeskusyritys Atnorth ja Redeve Oy tekivät tehtaan tonttikaupat lokakuussa 2024.

Tehtaan paperikoneet
Myllykosken paperitehtaalla oli loppuvaiheessa kaksi tuotantokäytössä ollutta paperikonetta (PK4 ja PK6), joiden yhteinen tuotantokapasiteetti oli noin 380 000 t/a. Paperikone PK7 pysäytettiin marraskuussa 2011, paperikone PK5 on seissyt vuodesta 2002 ja museopaperikoneena säilytetty paperikone PK3 70-luvulta saakka. Myllykoski Paper päätti romuttaa PK5-koneen vuonna 2006 ja kone purettiin 2012. Museopaperikone PK3 siirrettiin UPM:n Keskusarkistoon Valkeakoskelle vuonna 2012 tehtaan lopettamisen yhteydessä.

 Kone  Valmistaja  Toiminnassa vuosina  Viiraosa  Viiraleveys  Puristinosa  Nopeus  Kapasiteetti Muuta Paperikone PK1Viipurin konepaja1905 – 19xxTasoviira2 100 mm95 m/min1 104 t/a, ruskea, värillinen ja valkoinen käärepaperi, apteekkipaperi 28-30 g/m², tulitikkupaperi, tupakkapaperi 19 g/m² (paino- ja käärepaperit)Jenkkisylinteri, siirretty Myllykoskelta UPM:n paperitehtaaseen Valkeakoskelle jossa toimii museokoneena valmistaen paperirullien päällyspaperia.Paperikone PK2Füllner1908 – 1969Tasoviira2 400 mm100 m/min5 078 t/a (alkuperäinen 3 400 t/a), 10 800 t/a (1968), sanomalehtipaperi, tapettipaperi, kirjoitus- ja albumipaperi, kovakiiltoinen painopaperi, MG-paperitKiillotuskalanteri. Kone poistettuPaperikone PK3Viipurin konepaja(1907) 1916 – 1977 (purettu vuonna 2012)Tasoviira2 400 mm95 m/min2 383 t/a, Toispuolisesti kiillotettu valkoinen käärepaperi, luonnonruskea käärepaperi, SC-paperiJenkkisylinteri. Hankittu käytettynä  Loimijoen paperitehtaalta, Museopaperikone 1977-2012. Kone on siirretty UPM:n Keskusarkistoon Valkeakoskelle (Lempääläntie 18 B) ja entisöity museokäyttöön näyttelyesineeksi.Paperikone PK4 (vanha)Karlastads Mekaniska Verkstad3.6.1933 – 1984Tasoviira5 410 mmalkuper. 400 m/min40 000 t/a, LWC-paperi60 kuivaussylinteriä. Poistettu, tilalle rakennettu uusi PK4. Tehdassalin suunnitellut arkkitehti W. G. Palmqvist.Paperikone PK4 (uusi)Valmet1984 – 12.12.2011 klo 22:00 (Uusittu 1988, 2003)Tasoviira5 420 mm230 000 t/a (550 t/d), MWC-paperi M-Cote Offset, M-Brite OffsetPurettu. Rakennettu vanhan PK4:n paikalle. Tehdassalin suunnitellut arkkitehti W. G. Palmqvist vuonna 1933. Tehdassalin kantaviin betonirakenteisiin tehty terästuenta rakennuksen katolle PK4-uusinnan yhteydessä.Paperikone PK5Walmsley (Valmet)12/1935 – 2002 (Uusittu 1980) Purettu 2012.Tasoviira, Valmet (1980)5 450 mmValmet (1968, 1978)600 m/min (alkuperäinen 450 m/min)70 000 t/a (260 t/d) (alkuperäinen 40 000 t/a), SC-paperi (PCR, PCO)58 kuivaussylinteriä. Kone purettu 2012. Tehdassalin suunnitellut arkkitehti W. G. Palmqvist.Paperikone PK6Valmet1961 – 12.12.2011 (uusittu 1993) Hybridiformeri5 380 mm150 000 t/a, SC-paperi MY PLUS, MY GOLDPurettu 2014.Paperikone PK7Valmet1971 – 11/2011 (uusittu 1986, 1988, 1998)Kitaformeri7 380 mm220 000 t/a, SC-paperi MY PLUS, MY GOLDKone suljettu ja purettu Myllykoskelta 2013 ja toimitettu Kiinaan. Toimii UPM:n paperitehtaassa Kiinassa elintarvikepaperin valmistuksessa.

Museopaperikone

Museopaperikone oli tehtaan tiloissa paikalleen museoitu lähes toimintakuntoinen paperikone PK3. Kone oli toiminnassa vuosina 1919-1972. Kone oli Viipurin konepajan valmistama. Koneella valmistettiin toispuolisesti kiillotettua valkoista käärepaperia, luonnonruskeaa käärepaperia ja SC-paperia. Kone hankittiin käytettynä  Loimijoen paperitehtaalta minne se oli alun perin asennettu vuosisadan ensimmäisinä vuosina. Kaupan toteuttajana Loimaan paperitehdashankkeen johtomiehiin kuulunut Wilhelm Bensow, joka oli ostanut koneen vuonna 1912 Loimaan kaatuneelta tehtaalta. Bensow myi koneen edelleen Myllykosken Puuhiomo Oy:lle. Tehdasrakennuksen vanhimpia osia on suunnitellut arkkitehti W. G. Palmqvist. Konetta ylläpiti Teknillisen korkeakoulun Puunjalostajakilta. Killalla oli nimetyt toimihenkilöt (Konemestari ja Nuorempi konemestari) koneen ylläpitoa varten. Kone on purettu ja entisöity Valkeakoskelle UPM-Kymmene Oyj:n Keskusarkistoon.

Merkittäviä vuosilukuja
 1892 Myllykoski Träsliperi Aktiebolag perustettiin.
 1920 Myllykoski Träsliperi Aktiebolag, Aktiebolag Simpele ja Osakeyhtiö Jämsänkoski yhdistettiin ja Yhtyneet Paperitehtaat perustettiin.
 1928 Uusi hiomo
 1928 Voimalaitos
 1933 Uusi paperikone PK4
 1933 Uusi paperitehdas ja paperikone
 1935 Uusi paperikone PK5
 1952 Myllykoski irtautuu Yhtyneistä Paperitehtaista
 1961 Uusi paperikone PK6
 1971 Uusi paperikone PK7
 1984 Paperikone PK4:n uusinta
 1993 Paperikone PK6:n uusinta
 1996 Myllykoski Oy muodosti strategisen allianssin Metsä-Serla Oy:n kanssa. Metsä-Serla osti 35 prosentin osuuden Myllykoski Paper Oy:stä.
 1998 Paperikone PK7:n uusinta
 1999 Myllykoski Paper Oy:n ja Vattenfall Oy:n energiantuotannon yhteistyö alkoi.
 2001 Uusi 88 megawatin sekapolttoainekattila voimalaitokselle
 2002 Paperikone PK5 pysäytetään
 2003 MWC500 projekti (PK4 uudistettiin)
 2005 Uusi peroksidivalkaisutehdas, korkeavaaleuksinen MY GOLD lanseerattiin
 2011 Yhtyneet paperitehtaat Oy:n seuraajayhtiö UPM-Kymmene Oyj ostaa tehtaan
 11/2011 PK7 pysäytetään
 12/2011 PK4 ja PK6 pysäytetään
 12/2011 Tehdas suljetaan pysyvästi
 1/2012 Paperikoneiden PK3 ja PK5 purkaminen aloitetaan
 2013 Paperikoneet PK7 ja PK4 puretaan
 2014 Paperikone PK6 puretaan
 2018 UPM myy Myllykosken tehdasalueen

 Dokumenttielokuvia 
 Myllykoski – viimeinen rulla, 2012

 Katso myös 
 Stora Enson Anjalankosken tehtaat
 Suomen paperiteollisuus

 Lähteet 
 Suomela, Unto; Marttinen, Heikki; Salin, Pentti (toim.). (1992) Vuosirenkaita: Myllykoski Oy - puuhiomosta kansainväliseksi paperiteollisuusyritykseksi. Anjalankoski. Myllykoski Oy.
 Autio, Matti & Nordberg, Toivo (1972) Vuosisata paperiteollisuutta I Valkeakosken, Simpeleen, Myllykosken ja Jämsänkosken paperiteollisuuden vaiheet Yhtyneet Paperitehtaat Osakeyhtiön perustamiseen saakka. Valkeakoski. Yhtyneet Paperitehtaat Oy.
 Nordberg, Toivo (1980) Vuosisata paperiteollisuutta II Yhtyneet Paperitehtaat Osakeyhtiö 1920-1951.  Valkeakoski. Yhtyneet Paperitehtaat Oy.
 Talvi, Veikko (1987) Pohjois-Kymenlaakson teollistuminen Suomen itsenäisyyden alkuun mennessä. Kuusankoski 
 Myllykoski Paper romuttaa paperikone PK5:n Myllykoskella
 Myllykoski Paper Oy
 Museovirasto – Rakennettu kulttuuriympäristö: Myllykosken teollisuusalue
 Nykänen, Panu & Paulapuro, Hannu (2005) Telan ympäri - Vuosisata suomalaista paperikone- ja paperinvalmistustekniikkaa. Tekniikan Historian Seura THS ry. Helsinki.
 UPM-Kymmene Oyj, Keskusarkisto, Valkeakoski
 https://kouvolansanomat.fi/uutiset/lahella/0a3e450c-d649-4510-80f4-28dc99261083

 Viitteet 

Aiheesta muualla

Myllykosken paperitehdas UPM:n sivustolla
 Viimeinen rulla, dokumenttielokuva Myllykosken paperitehtaan lopettamisesta. MTV3 2012 (Youtube)
 Mitä kuuluu Myllykoskelle kuusi vuotta paperitehtaan sulkemisen jälkeen?, Apu 6.4.2018
 Puunjalostusteollisuutemme suursaavutuksia. Myllykoski - "Yhtyneet Paperitehtaat OY:n" mahtava tehdaslaitos, Aamulehti, 09.12.1933, nro 331, s. 7, Kansalliskirjaston digitaaliset aineistot

Luokka:Sippola
Luokka:Suomalaiset paperinvalmistajat
Luokka:W. G. Palmqvistin suunnittelemat rakennukset